འགྲེལ་རྟགསའདི་ནི་གཞུང་དངོས་ཀྱི་ཡི་གེ་རྣམས་དང་དཀྱུས་གཅིག་ཏུ་སྦྱར་བ་ལས་གཤམ་དུ་འབྱུང་བ་དག་འགྲེལ་བའམ་ཡང་ན་གསལ་བཤད་བྱས་པའི་ཆ་ཤས་ཡིན་པར་མཚོན་པ་གུག་རྟགས་དང་མཚུངས་ལ།བོད་ཡིག་གི་འགྲེལ་ཚེག་དང་ཡང་ནུས་པ་མཚུངས་པར་སྣང་།འོན་ཏང་འགྲེལ་ཚེག་ནི་གོང་བརྗོད་ལྟར་གཞུང་དངོས་དང་ཡིག་ཕྲེང་མི་འདྲ་བ་དང་ཡིག་གཟུགས་ཀྱི་ཆེ་ཆུང་མི་འདྲ་བར་འབྲི་བས་འདི་ལས་ཪྙོག་ཟིང་ཅུང་ཆེ་བ་ཡོད་ན་ཕྱིས་སུ་འགྲེལ་ཚེག་གི་ཚབ་ཏུ་འདི་དང་གུག་རྟགས་གཉིས་གང་འོས་སུ་བཀོལ་ན་ལེགས་པར་སྙམ་པས་བརྟག་པར་རིགས་སོ།རྒྱ་ཡིག་སོགས་སུ་འགྲེལ་རྟགས་འདིས་ད་དུང་ནུས་པ་གཞན་ཡང་མང་པོ་འདོན་པས་སྤྱོད་རྒྱ་ཆེ་ཡང་བོད་ཡིག་སྐབས་གོང་གི་འགྲེལ་པའི་ནུས་པ་དེ་གཅིག་པུ་མཚོན་ཕྱིར་སྐབས་རེ་སྦྱར་ན་ཆོག་པར་སེམས།